Jak de Priester - Kaalvoet Mona Lisa "Moedersdag vertoning"
"Stories, heimweë & dankbaarheid"
Dis 'n sonnige dag in Pretoria & die teater is volbespreek, natuurlik met die nodige regulasies in plek.
'n Besonderse 3 gang maaltyd word aan tafel bedien & seremoniemeester Bibi sorg vir genoeg humor om almal welkom & ontspanne te laat voel. Sy sing 'Mooi' (Elvis Blue), 'n meesleurende stadige tempo weergawe van 'Hemel op Tafelberg' (Kurt Darren), 'Simply the best' (Tina Turner) & 'Remember us this way' (Lady Gaga).
Jak is oudergewoonte agter die klawerbord & vertel stories wat mens saam met hom op reis neem.
Hy & sy gesin het verlede jaar van Pretoria na Somerset Wes verhuis. Hy hou sy lyf deesdae ook eiendomsagent vir 'n bekende groep in Stellenbosch.
'Drakensberge Liefde', 'Fotoboks', 'Kompleksdrama' & 'Man van Blikkiesdorp' is van die ou gunstelinge wat hy insluit, met Laurika Rauch se 'Stille Waters' & 'Mona Lisa Smile' tussendeur. 'My broer se bril' is nuut & het 'n hartroerende storie daaragter & 'In Somerset Wes' handel oor die verlange van mense wat ver van jou af is. Jak vertel dat hy 'n ruk gelede gerepeteer het aan 'n vertoning saam met Lizz Meiring by #HollywoodCostumes in Krugersdorp. 'n Hawelose man het hom gevra om asb vir hom 'Sally Williams Nougat' te sing. Dit het hom onder andere tot die besef laat kom dat, as jy vir iemand die lewe vir 'n kort rukkie kan beter maak, moet jy dit doen.
Dankie aan Renault Edenvale Route 24, Die Blou Hond & Casa Toscana vir die geleentheid om Moedersdag hier te kon vier.
Volg Die Blou Hond op alle sosiale media platforms vir nuus oor onder andere nuwe vertonings by die LeSi restaurant sowel as nuwe opsies ten opsigte van besprekings vir vertonings.